Biedrības "Latvijas Bobsleja un Skeletona federācija"

Reģ. Nr. 40008023533

Juridiskā adrese: Roberta Feldmaņa iela 11, Rīga, LV-1014

**Valdes sēdes protokols Nr.3**

2022.gada 27.aprīlī

Plkst. 10:00 – 10:40 Zoom

**Sēdes vadītājs:** Ansis Zeltiņš

**Protokolē:** Janika Judeika

**Piedalās:** Zintis Ekmanis,Sandis Prūsis, Janika Judeika

**Darba kārtība:**

1. Par tikšanos LSFP un D.Dukuru

2.S. Prūsis par komandējumu uz komisiju sanāksmi, nākošās sezonas vīzija

3.J.Judeika par LIAA projektu.

4.Z.Ekmanis par LBSF Budžetu, LOV sastāvs

**1. punkts**.

A.Zeltiņš par tikšanos ar LSFP. Informē, ka tikšanās laikā tika apspriestas aktualitātes, kas šobrīd risinās saistībā ar LOK vadību un publiskajā telpā izskanējušajām ziņām. LBSF vienotā nostāja, ka sekojam līdzi jaunākajām aktualitātēm LSFP un LOK, kā arī piedalāmies LOK ārkārtas Ģenerālajā asamblejā.

Sakarā ar skeletonu jautājumiem par gaidāmo sezonu un plāniem, A.Zeltiņš rosina uzaicināt D.Dukuru uz valdes sēdi un lūgt izklāstīt 2023/2024 sezonas plānus. Papildus, informējot LBSF par nākotnes vīziju, skeletona attīstības sakarā.

Lēmums

1. Informāciju pieņemt zināšanai.
2. Uzaicināt D.Dukuru uz nākamo valdes sēdi, lai iepazīstinātu ar 2023/2024 sezonas plāniem un informēt par skeletona nākotnes vīziju.

Balsojums:

Par – 4, pret – nav, atturas – nav.

**2. punkts**

S.Prūsis informē par Sporta komisiju sēdi Austrijā. LBSF rosinājumi Materiāla komitejā par tehniskajiem labojumiem tika apstiprināti pirmajā lasījumā un nodoti IBSF valdei apstiprināšanai. Informē, ka pirmajā lasījumā pieņemtas izmaiņas PČ kvalifikācijas procesam. PK paliek kā vienīgās sacensības, lai kvalificētos PČ, bet gala lēmumu pieņems IBSF valde. Attiecībā uz Kortinas gaidāmajām OS 2026.gadā informē, ka trase ir izstrādes procesā, un, ja viss ritēs kā plānots, tad uz 2024.gada beigām trase varētu būt gatava.

Par sezonu- kalendārs plānojas 3 kontinentos. Līdz maija beigām būs atbilde no Ķīnas organizatoriem- ko un cik daudz tie segs, lai dalībnieki varētu uz turieni aizbraukt. Transportu atmaksās noteikti. S.Prūsis un Z.Ekmanis runā par sezonas un nākotnes plāniem, apsverot iespēju izlaist sacensības Amerikā jaunajā sezonā un neplānot dalību Pasaules Čempionātā 2024.gadā. Taču trenēties uz Lake Placid noteikti plāno doties. Tiek runāts par sportistu veselības stāvokli un gatavību jaunajai sezonai, minot, ka vadošie piloti iet rehabilitācijas procesu un gaidām 10.maiju, kad būs tikšanās ar sportistiem, un būs skaidrāka vīzija uz jauno sezonu. Informē, ka bobsleja atlases testi notiks 6.maijā Murjānos.

Lēmums

1. Informāciju pieņemt zināšanai.
2. Informāciju pieņemt zināšanai.

Balsojums:

Par – 4, pret – nav, atturas – nav.

**3. punkts**

J.Judeika informē, ka 2023.gada sākumā LBSF pieteicās LIAA atbalsta projektam- Starptautiska kultūras vai sporta pasākuma, vai starptautiskas izstādes “BMW IBSF Pasaules kausa sacensības bobslejā un skeletonā, Sigulda 2022/2023”. Projekta realizēšana un atskaites aizņēma vairākus mēnešus, taču pēc lieliska kopdarba un visu pušu iesaistes, LBSF izdevās veiksmīgi realizēt projektu. 2023.gada 11.aprīlī, tika saņemts gala lēmums, ka LIAA eksperti apstiprināja projektu un pieteiktais finansējuma atbalsts tiks izmaksāts. J.Judeika informēja, ka nākotnē noteikti izmantos šādu iespēju atkārtoti, ja šādas aktivitātes turpināsies tikt atbalstītas.

Lēmums

1. Informāciju pieņemt zināšanai.

Balsojums:

Par – 4, pret – nav, atturas – nav.

**4. punkts**

Z. Ekmanis informē, ka LBSF budžeta valsts daļa par 80% ir zināma. Šobrīd esam pārrunu procesā ar potenciālajiem sponsoriem, kas izrādījuši interesi atbalstīt arī jaunajā sezonā.

Z.Ekmanis prezentē sportistu sarakstus, kuri iekļuvuši LOV sastāvā, kā arī min normatīvus, kas noteikti traumētajiem sportistiem, kuri šobrīd iet rehabilitācijas procesu. Tiek runāts par sportistu atalgojumiem jaunajai sezonai, svarīgi atzīmējot, ka nevienam sportistam netika samazināts atalgojums. Ir sportisti, kuriem atalgojums ir pieaudzis, jo tika uzrādīti augsti sasniegumi iepriekšējā sezonā.

Lēmums

1. Informāciju pieņemt zināšanai.
2. Informāciju pieņemt zināšanai.

Balsojums:

Par – 4, pret – nav, atturas – nav.

Sēdes vadītājs: A. Zeltiņš

Protokolēja: J. Judeika